Çalakîya ke hetê gerîlayanê HPG û YJA Starî ra  Qilê Kevortê de ameyebî viraştene dimenê ci ame weşenayene.
Merkezê Çapamenî û Îrtîbatî yê HPG’yî derheqê çalakîya Kevortê de nê ameyîbî vatene:
‘‘Çarçeweya Hamleya Şorişgêrî ya Şehîd Bager û Şehîde Ronya de 24’ê Nîsane de) saetanê nîmrojî de hêzanê ma Sîdekanê Başûrê Kurdistanî de Qilê Kevortê de çalakîyêk viraşte. Mewzîyêkê dişmenî ke 5 leşkerî tede bî bitesîr ame pirodayene. Çalakîye de 3 leşkerî ameyî kiştene 2 leşkerî zî birîndar bîyî. Çalakî ra dima dişmenî derûdor bi çekanê giranan bombarduman kerd. Vara şanî zî teyareyanê şerdî herêma Kevortê bombarduman kerde. Hêrişan de vindîbîyayeyê ma çîn ê.‘‘
